Title: HAAPSALU LINNAVALITSUS
Author: Anu
Last saved by: einar

K O R R A L D U S

Haapsalu,	24. jaanuar 2006 nr 65

Ettepanek Haapsalu Linnavolikogule
sadamale ametliku kohanime määramiseks
(Westmeri sadam)

Läbi vaadanud AS Westmeri 05.01.2006 Haapsalu Linnavalitsusele esitatud avalduse, milles aktsiaselts palub määrata passistatavale sadamale nimeks Westmeri sadam, põhjendades taotlust olemasoleva äriühingu nimega ja juba ametliku kohanimena kasutuses oleva Westmeri tänava nimega, Haapsalu Linnavalitsus tuvastas, et Westmeri tänavale on ametlik kohanimi antud AS Lääne Kaluri tootmispiirkonna detailplaneeringu alusel Haapsalu Linnavalitsuse 09.03.1998 määrusega nr 4. Tänavanimi on kinnistunud antud piirkonna mitteametliku kohanimena. Ajalooliselt sellel Suur holmi osal eraldi kohanime ei ole olnud, 1980-ndatel aastatel asus sellel kohal meri. Nimeobjektiks on Westmeri tn 1 kinnistu ja sadama akvatoorium. Taotletava nime puhul on äratuntavad eestikeelsete sõnade vormid. Juhindudes kohanimeseaduse § 4 lg 1 p 5, § 5 lg 1 p 3, § 5 lg 2 p 4, Eesti Vabariigi Valitsuse 22.06.2004 määrusest nr 226 „Kohanimede eestikeelsuse kindlakstegemise kord”, Haapsalu Linnavolikogu 20.12.2002 määrusest nr 2 „Haapsalu kohanimede määramise korrd”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 30 lg 1 p 1, § 31, Haapsalu põhimääruse § 12 lg 1 p 43, § 35 lg 1 p 1, § 63 ja haldusmenetluse seadusest Haapsalu Linnavalitsus

k o r r a l d a b:

1. Teha ettepanek Haapsalu Linnavolikogule määrata Suur holmi Tagalahe ääres paiknevale sadamale (selgitav asendiplaan lisatud) ametlik kohanimi WESTMERI SADAM.
2. Korraldus teha teatavaks maakorraldusosakonna juhatajale (A. Ulm) korralduse koopia üleandmisega allkirja vastu. 
3.	Korraldus jõustub teatavakstegemisest.
4.	Avalike suhete peaspetsialistil (L.Ollino) avalikustada korraldus ajalehes Lääne Elu ja väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse 
      teatavakstegemisest.

Martin Schwindt
Aselinnapea	Elfrida Kuldsaar
	Linnasekretäri asendaja